CELEX: 32012R1036
Language: el
Date: 2012-11-07 00:00:00
Title: Εκτελεστικός κανονισμός (ΕΕ) αριθ. 1036/2012 της Επιτροπής, της 7ης Νοεμβρίου 2012 , για την τροποποίηση του παραρτήματος II της απόφασης 2007/777/ΕΚ και του παραρτήματος II του κανονισμού (ΕΕ) αριθ. 206/2010 όσον αφορά τις καταχωρίσεις της Κροατίας στους καταλόγους τρίτων χωρών ή περιοχών τους από τις οποίες επιτρέπονται οι εισαγωγές στην Ένωση νωπού κρέατος και ορισμένων προϊόντων με βάση το κρέας  Κείμενο που παρουσιάζει ενδιαφέρον για τον ΕΟΧ

8.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 308/13
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1036/2012 ΤΗΣ ΕΠΙΤΡΟΠΉΣ
   της 7ης Νοεμβρίου 2012
   για την τροποποίηση του παραρτήματος II της απόφασης 2007/777/ΕΚ και του παραρτήματος II του κανονισμού (ΕΕ) αριθ. 206/2010 όσον αφορά τις καταχωρίσεις της Κροατίας στους καταλόγους τρίτων χωρών ή περιοχών τους από τις οποίες επιτρέπονται οι εισαγωγές στην Ένωση νωπού κρέατος και ορισμένων προϊόντων με βάση το κρέας
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, που καθορίζει τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 παράγραφος 1 πρώτο εδάφιο και το άρθρο 8 παράγραφος 4,
   Εκτιμώντας τα ακόλουθα:
   
               (1)
            
            
               Η απόφαση 2007/777/ΕΚ της Επιτροπής (2) θεσπίζει κανόνες σχετικά με τις εισαγωγές και τη διαμετακόμιση και αποθήκευση στην Ένωση φορτίων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, όπως ορίζεται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (3).
            
         
               (2)
            
            
               Το μέρος 2 του παραρτήματος II της απόφασης 2007/777/ΕΚ καθορίζει τον κατάλογο των τρίτων χωρών ή περιοχών τους από τις οποίες επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, υπό την προϋπόθεση ότι τα εμπορεύματα αυτά συμμορφώνονται με την επεξεργασία που αναφέρεται στον εν λόγω μέρος.
            
         
               (3)
            
            
               Στο μέρος 4 του παραρτήματος II της απόφασης 2007/777/ΕΚ παρατίθενται οι επεξεργασίες που αναφέρονται στο μέρος 2 του εν λόγω παραρτήματος, συνοδευόμενες καθεμία από έναν κωδικό. Στο εν λόγω μέρος ορίζεται ότι η μη ειδική επεξεργασία «A» και οι ειδικές επεξεργασίες «B» και «F» καταχωρίζονται με φθίνουσα σειρά αυστηρότητας.
            
         
               (4)
            
            
               Ο κανονισμός (ΕΕ) αριθ. 206/2010 της Επιτροπής (4) καθορίζει τις απαιτήσεις κτηνιατρικής πιστοποίησης για την εισαγωγή ορισμένων αποστολών ζώντων ζώων ή νωπού κρέατος στην Ένωση. Καθορίζει επίσης τους καταλόγους τρίτων χωρών, περιοχών ή τμημάτων τους από τα οποία οι εν λόγω αποστολές μπορούν να εισέλθουν στην Ένωση.
            
         
               (5)
            
            
               Ο κανονισμός (ΕΕ) αριθ. 206/2010 προβλέπει ότι οι αποστολές νωπού κρέατος, το οποίο προορίζεται για ανθρώπινη κατανάλωση, εισάγονται στην Ένωση μόνον εάν προέρχονται από τρίτες χώρες, περιοχές ή τμήματά τους που απαριθμούνται στο μέρος 1 του παραρτήματος II του ίδιου κανονισμού, για τις οποίες υπάρχει υπόδειγμα κτηνιατρικού πιστοποιητικού που αντιστοιχεί στη συγκεκριμένη αποστολή που παρατίθεται στο εν λόγω μέρος.
            
         
               (6)
            
            
               Η Κροατία περιλαμβάνεται επί του παρόντος στο μέρος 1 του παραρτήματος II του κανονισμού (ΕΕ) αριθ. 206/2010 ως τρίτη χώρα από την οποία επιτρέπονται οι εισαγωγές νωπού κρέατος ορισμένων ζώων στην Ένωση. Ωστόσο, η Κροατία δεν περιλαμβάνεται επί του παρόντος ως τρίτη χώρα από την οποία επιτρέπονται οι εισαγωγές νωπού κρέατος, συμπεριλαμβανομένου του κιμά, οικόσιτων χοίρων στην Ένωση.
            
         
               (7)
            
            
               Η Κροατία υπέβαλε αίτηση στην Επιτροπή για να της επιτραπεί η εξαγωγή νωπού κρέατος οικόσιτων χοίρων στην Ένωση. Σύμφωνα με τις πληροφορίες που υποβλήθηκαν από την Κροατία, ο προληπτικός εμβολιασμός κατά της κλασικής πανώλης των χοίρων έχει απαγορευθεί στο έδαφος της εν λόγω τρίτης χώρας από τον Ιανουάριο του 2005. Επιπλέον, δεν υπάρχουν στοιχεία που να αποδεικνύουν την κυκλοφορία του ιού της κλασικής πανώλης των χοίρων σε οικόσιτους χοίρους στο έδαφος της Κροατίας από τον Μάρτιο του 2008. Συνεπώς, οι πληροφορίες που είναι διαθέσιμες καταδεικνύουν ότι η Κροατία έχει απαλλαχθεί από την κλασική πανώλη των χοίρων σε οικόσιτους χοίρους χωρίς εμβολιασμό.
            
         
               (8)
            
            
               Η κροατική αρμόδια αρχή παρείχε, επίσης, επαρκείς εγγυήσεις όσον αφορά στη συμμόρφωση με τη νομοθεσία της Ένωσης σχετικά με την κλασική πανώλη των χοίρων και θα θέσει σε εφαρμογή ένα ενισχυμένο πρόγραμμα επιτήρησης για τους κατοικίδιους χοίρους και τους αγριόχοιρους.
            
         
               (9)
            
            
               Επιπλέον, τα αποτελέσματα του ελέγχου, που διεξήγαγε η Επιτροπή στην Κροατία το 2010, ήταν σε μεγάλο βαθμό θετικά. Επιπροσθέτως, η Κροατία διαβεβαίωσε την Επιτροπή ότι ορισμένες προγραμματισμένες διορθωτικές ενέργειες όσον αφορά τις ελλείψεις που διαπιστώθηκαν κατά τη διάρκεια του εν λόγω ελέγχου τέθηκαν σε εφαρμογή το 2011 με ικανοποιητικά αποτελέσματα.
            
         
               (10)
            
            
               Η αξιολόγηση των πληροφοριών που υποβλήθηκαν από την Κροατία οδηγεί στο συμπέρασμα ότι η εισαγωγή στην Ένωση νωπού κρέατος οικόσιτων χοίρων από την εν λόγω τρίτη χώρα δεν αποτελεί κίνδυνο για το ενωσιακό καθεστώς υγείας, όσον αφορά στην κλασική πανώλη των χοίρων. Κατά συνέπεια, οι εισαγωγές νωπού κρέατος, συμπεριλαμβανομένου του κιμά, οικόσιτων χοίρων, από την Κροατία θα πρέπει να επιτρέπονται στην Ένωση.
            
         
               (11)
            
            
               Επιπλέον, η Κροατία περιλαμβάνεται επί του παρόντος στον κατάλογο του μέρους 2 του παραρτήματος II της απόφασης 2007/777/ΕΚ για την εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που προέρχονται από οικόσιτους χοίρους και εκτρεφόμενα δίχηλα θηράματα (χοίροι) που έχουν υποβληθεί στην ειδική επεξεργασία «D».
            
         
               (12)
            
            
               Λαμβάνοντας υπόψη το γεγονός ότι θα επιτρέπονται οι εισαγωγές στην Ένωση νωπού κρέατος, συμπεριλαμβανομένου του κιμά, οικόσιτων χοίρων από την Κροατία, κρίνεται σκόπιμο να επιτρέπονται επίσης οι εισαγωγές στην Ένωση από την εν λόγω τρίτη χώρα, προϊόντων με βάση το κρέας που προέρχονται από αυτά τα νωπά κρέατα, χωρίς την απαίτηση να υφίστανται ειδική επεξεργασία. Ως εκ τούτου, το μέρος 2 του παραρτήματος II της απόφασης 2007/777/ΕΚ θα πρέπει να τροποποιηθεί αναλόγως.
            
         
               (13)
            
            
               Κατά συνέπεια, η απόφαση 2007/777/ΕΚ και ο κανονισμός (ΕΕ) αριθ. 206/2010 θα πρέπει να τροποποιηθούν αναλόγως.
            
         
               (14)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο μέρος 2 του παραρτήματος II της οδηγίας 2007/777/ΕΚ, η καταχώριση για την Κροατία αντικαθίσταται από τα εξής:
   
      
                  «HR
               
               
                  Κροατία
               
               
                  Α
               
               
                  Α
               
               
                  Α
               
               
                  Α
               
               
                  Α
               
               
                  Α
               
               
                  Α
               
               
                  Α
               
               
                  Α
               
               
                  XXX
               
               
                  Α
               
               
                  Α
               
               
                  XXX»
               
            
   Άρθρο 2
   Στο μέρος 1 του παραρτήματος II του κανονισμού (ΕΕ) αριθ. 206/2010 η καταχώριση για την Κροατία αντικαθίσταται από τα εξής:
   
      
                  «HR – Κροατία
                  
               
               
                  
                     HR-0
                  
               
               
                  
                     Ολόκληρη η χώρα
                  
               
               
                  
                     BOV, OVI, EQU, RUF, RUW
                  
               
               
                   
               
               
                   
               
               
                   
               
               
                   
               
            
                  
                     POR
                  
               
               
                   
               
               
                   
               
               
                   
               
               
                  8 Νοεμβρίου 2012»
               
            
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 18 της 23.1.2003, σ. 11.
   
      (2)  ΕΕ L 312 της 30.11.2007, σ. 49.
   
      (3)  ΕΕ L 139 της 30.4.2004, σ. 55.
   
      (4)  ΕΕ L 73 της 20.3.2010, σ. 1.